
AVIZ

asupra proiectului de Lege privind respingerea Ordonanţei de urgenţă a Guvernului nr.144/2005 pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă
Cu adresa nr.PLX 666 din 21 decembrie 2005, Biroul Permanent, conform art.89 şi 108 din Regulamentul Camerei Deputaţilor, modificat şi completat prin H.C.D nr. 34/2005, a sesizat pentru examinare şi avizare în procedură de urgenţă, Comisia pentru buget, finanţe şi bănci cu proiectul de Lege privind respingerea Ordonanţei de urgenţă a Guvernului nr.144/2005 pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă.

In urma examinării, în şedinţa din data de 17 ianuarie 2006, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

